แอนน์ ไรซ์

แอนน์ ไรซ์ () หรือเกิดชื่อ โฮเวิร์ด อัลเลน ฟรานเซส โอไบรอัน (Howard Allen Frances O'Brien; 4 ตุลาคม ค.ศ. 1941 – 11 ธันวาคม ค.ศ. 2021) เป็นนักเขียนชาวอเมริกันผู้แต่งนิยายแนวกอทิก วรรณกรรมกามวิสัย และนิยายอิงพระคัมภีร์ เธอมีผลงานที่เป็นที่รู้จักดีที่สุดจากการเขียน The Vampire Chronicles ต่อมาเธอได้ดัดแปลงตอนแรกเรื่องนี้เป็นภาพยนตร์ประสบความสำเร็จด้านรายได้ คือ Interview with the Vampire (1994)

ไรซ์เกิดที่นิวออร์ลีนส์ เธอใช้ชีวิตวัยเด็กส่วนใหญ่ในเมืองนั้นก่อนจะย้ายไปรัฐเท็กซัส และต่อมาไป ซานฟรานซิสโก เธอเติบโตมาในครอบครัว คาทอลิกที่เคร่งครัด แต่ต่อมาเป็นผู้ไม่เชื่อในพระเจ้าเมื่อเข้าสู่ผู้ใหญ่ เธอเริ่มต้นอาชีพนักเขียนด้วยการตีพิมพ์นวนิยายเรื่อง Interview with the Vampire (1976) ขณะอาศัยอยู่ในแคลิฟอร์เนีย และเริ่มเขียนภาคต่อของนวนิยายเรื่องนี้ในช่วงคริสต์ทศวรรษ 1980 ในช่วงกลางคริสต์ทศวรรษ 2000 หลังจากกลับมานับถือคาทอลิกอีกครั้ง เธอได้ตีพิมพ์นวนิยายเรื่อง Christ the Lord: Out of Egypt และ Christ the Lord: The Road to Cana ซึ่งเป็นเรื่องราวสมมติเกี่ยวกับเหตุการณ์บางอย่างในชีวิตของพระเยซู หลายปีต่อมาเธอได้ห่างเหินจากศาสนาคริสต์ แต่ยังคงศรัทธาในพระเยซู ต่อมาเธอถือว่าตัวเองเป็นนักมนุษยนิยมฆราวาส 

ผลงานหนังสือของไรซ์มียอดขายมากกว่า 100 ล้านเล่ม ทำให้เธอเป็นหนึ่งในนักเขียนที่ขายดีที่สุดในยุคปัจจุบัน แม้ว่าการตอบรับต่องานเขียนในช่วงแรกของเธอจะมีทั้งดีและไม่ดี แต่เธอก็ได้รับการยอมรับจากนักวิจารณ์มากขึ้นในช่วงคริสต์ทศวรรษ 1980 มีนักวิจารณ์วรรณกรรมได้วิเคราะห์รูปแบบการเขียนและเนื้อหาวรรณกรรมของผลงานของเธอ เธอแต่งงานกับสแตน ไรซ์ กวีและจิตรกร เป็นเวลา 41 ปี ตั้งแต่ปี 1961 จนกระทั่งเขาเสียชีวิตด้วยโรคมะเร็งสมองในปี 2002 เมื่ออายุ 60 ปี เธอและสแตนมีบุตรสองคน คือ มิเชล ซึ่งเสียชีวิตด้วยโรคมะเร็งเม็ดเลือดขาว เมื่ออายุ 5 ขวบ และคริสโตเฟอร์ ซึ่งเป็นนักเขียนเช่นกัน

 อ้างอิง 

หมวดหมู่:นักเขียนดาร์กแฟนตาชี
หมวดหมู่:ชาวอเมริกันเชื้อสายไอริช
หมวดหมู่:บุคคลที่เสียชีวิตในปี พ.ศ. 2564
หมวดหมู่:บุคคลที่เกิดในปี พ.ศ. 2484
หมวดหมู่:บทความที่มีข้อความภาษาญี่ปุ่น